cyanic-selkie/wikianc huggingface dataset:
প্রজ্ঞা (হিন্দুধর্ম)
উপনিষদিক উল্লেখ
ঐতরেয় উপনিষদের তৃতীয় অধ্যায় শিক্ষা দেয়- যে সমস্ত কিছু বিদ্যমান, সমস্ত ঘটনা মহাজাগতিক ও মনস্তাত্ত্বিক, প্রজ্ঞার মধ্যে নিহিত রয়েছে অর্থাৎ চেতনা, এবং চেতনা হল ব্রহ্ম, যে বিষয়ে আদি শঙ্কর তার ভাষ্যতে বলেছেন যে ব্রহ্ম বিভিন্ন নাম ও রূপগুলিকে বিভক্ত সংস্থাগুলির দ্বারা শর্তযুক্ত করে; এটি সেই একই সত্তা যা সমস্ত অবস্থার অধীনে বৈচিত্র্যময় হয়ে উঠেছে ও সর্বত্র পরিচিত এবং সমস্ত প্রাণী ও সেইসাথে যুক্তিবিদদের দ্বারা বহুমুখীভাবে চিন্তা করা হয়। এবং, কৌষীতকি উপনিষদ ৩.৩.৪-এ, ইন্দ্র 'মৃত্যু'কে  প্রাণ ও  প্রজ্ঞা ('চেতনা' বা 'আত্ম') এর সম্পূর্ণ শোষণ হিসাবে বর্ণনা করেছেন, যা একসাথে দেহে বাস করে এবং একসাথে প্রস্থান করে, এক হয়ে যায়। কৌষীতকি উপনিষদের মূল প্রতিপাদ্য হল প্রজ্ঞা ছাড়া ইন্দ্রিয় কাজ করে না, যা জ্ঞান, কারণ জ্ঞান দ্বারা একজন পরিষ্কারভাবে দেখতে পায়; প্রজ্ঞা হল ব্রহ্ম এবং সমস্ত জিনিস ব্রহ্মে নিহিত। প্রাণ হল প্রজ্ঞা, আত্ম-চেতনা। এটি হল প্রজ্ঞা যা বক্তৃতা দখল করে, এবং বক্তৃতা দ্বারা শব্দ পাওয়া যায়; নাক দখল করে, এবং কেউ গন্ধ পায়; চোখের অধিকারী হয়, এবং একজন সমস্ত রূপ লাভ করে; কান দখল করে, এবং সমস্ত শব্দ গ্রহণ করে; জিভের দখল নেয়, এবং একজন খাবারের সমস্ত স্বাদ পায়; হাত দখল করে, এবং একজন সমস্ত কর্ম অর্জন করে; দেহের অধিকারী হয়, এবং আনন্দ ও বেদনা লাভ করে; অঙ্গ দখল করে, সুখ, আনন্দ ও বংশ লাভ করে; পায়ের দখল নেয়, কেউ সমস্ত চালচলন লাভ করে এবং মনের অধিকারী হয়, এবং কেউ সমস্ত চিন্তা অর্জন করে, প্রজ্ঞা ছাড়া কোন চিন্তাই সফল হয় না।
বেদান্তসার আমাদের বলে যে ব্রহ্মকে নির্গুণ হিসেবে ভাবতে হবে, কোনো গুণ ছাড়াই; ব্রহ্মই একমাত্র বাস্তবতা, বাকি সবই অনাত্মান, অ-অস্তিত্ব এবং অ-জ্ঞান। অজ্ঞতা দ্বিগুণ; অজ্ঞতার সামগ্রিকতার সম্পর্কে ব্রহ্ম ঈশ্বরের হিসাবে সৃষ্টিকর্তা ও জগতের শাসকের সমস্ত গুণাবলী রয়েছে কিন্তু বিশেষ অজ্ঞতার সাথে স্বতন্ত্র আত্মা, ত্রুটিপূর্ণ বুদ্ধিমত্তা, প্রজ্ঞা - বুদ্ধিমত্তা তার অদৃশ্য আকারে ব্রহ্মকে বোঝায়- প্রজা, আনন্দের উপভোগকারী, তার সাহায্যের জন্য চেতনার সাথে (মাণ্ডুক্য উপনিষদ ৫), সর্বজনবিদিত বাস্তবতা, তার দৃশ্যমান আকারে এটি হল পারভিসেন্ট জীব যা নিজেকে ঈশ্বরের থেকে আলাদা করতে সক্ষম –তারপর (স্বপ্নহীন ঘুমে), আমার প্রিয়, তিনি (জীব) অস্তিত্বের সাথে এক হয়ে যান ঈশ্বর (ছান্দোগ্য উপনিষদ ৬.৮.১))।
গৌড়পাদ, মাণ্ডুক্য উপনিষদে তাঁর কারিকায়, চেতনার তিনটি অবস্থাকে বোঝায়, আত্মার কাছে একই দেহে ত্রিগুণ এবং ত্রিগুণ তৃপ্তি উপলব্ধি করা হয়; তিনি বৈশ্বনারাকে উল্লেখ করেন – যার কর্মক্ষেত্র হল জাগ্রত অবস্থা, তাইজাসকে – যার গোলক হল স্বপ্নের রাজ্য, এবং প্রজ্ঞা, যার গোলক কারণ আকারে শুধুমাত্র গভীর ঘুম স্বপ্ন বিহীন, চেতনার ভর হিসাবে, হৃদয়ে আকাশ এবং পরমানন্দের মতো।তিনি বলেন যে 'স্বপ্ন' হল বাস্তবতার ভুল আশংকা, 'ঘুম' হল সেই অবস্থা যেখানে কেউ জানে না বাস্তবতা কি; এই দুই রাজ্যে মিথ্যা অভিজ্ঞতা অদৃশ্য হয়ে গেলে তুরিয়া উপলব্ধি হয় (গৌড়পাদ কারিকা ১.৭.১৫)। এবং, বৃহদারণ্যক উপনিষদে যাজ্ঞবল্ক্য পরামর্শ দেয় যে ব্রহ্মের বুদ্ধিমান অন্বেষণকারী, একা নিজের সম্পর্কে শেখার, জ্ঞান (প্রজ্ঞা) অনুশীলন করা উচিত এবং খুব বেশি শব্দের কথা চিন্তা করা উচিত নয়, যে জন্য বক্তৃতা অঙ্গ ক্লান্তিকর হয়।
স্বামী গম্ভীরানন্দ ব্যাখ্যা করেছেন যে যে অবস্থায় ঘুমন্ত ব্যক্তি কোন আনন্দদায়ক জিনিস কামনা করে না এবং কোন স্বপ্ন দেখে না তা হল গভীর ঘুম, এবং প্রজ্ঞা হল স্বপ্ন এবং জাগ্রত অবস্থার অভিজ্ঞতার দ্বার। প্রজ্ঞা হল গভীর ঘুমে থাকা সর্বজনীন ব্যক্তি হিসাবে স্বয়ং।যাজ্ঞবল্ক্য জনককে বলেন যে চিদাক্ষা, চেতনার প্রকৃতির স্বয়ং, হল বুদ্ধিমান শব্দের পিছনে চেতনা ও শব্দ ব্রহ্মের উৎস যার প্রাথমিক রূপ হল ওঁ যে শব্দটিকে প্রজ্ঞা (জ্ঞান) হিসাবে ধ্যান করতে হবেঅন্তরতম চেতনা।
যোগ সংক্রান্ত উল্লেখ
পতঞ্জলির যোগসূত্রগুলি সচেতনতার গড় স্তর থেকে সর্বোচ্চ চেতনার বর্ধিত মাত্রা পর্যন্ত বৌদ্ধিক সমতলকে কভার করে। পতঞ্জলির মতে, সমাধি হল আট-গুণ পথের শেষ দিক যা যোগের উপলব্ধির দিকে নিয়ে যায় যা নশ্বরকে অমরত্বের সাথে একত্রিত করে এবং প্রজ্ঞা হল পরিপূর্ণতার অবস্থা, এক, সম্পূর্ণ অবিভাজ্য সত্তা। এই পরম অবস্থা লাভের জন্য নিখুঁত যোগী সম্পূর্ণ অ-সত্ত্বা হয়ে যায়। পতঞ্জলি বলেছেন যে যে শব্দটি তাঁকে প্রকাশ করে তা হল ওঁ কিন্তু কেবলমাত্র ওঁ-এর পূরনই অপর্যাপ্ত, কারণ আত্মা সম্পর্কে জ্ঞান অর্জনের জন্য এবং পৌঁছানোর পথে সেই জ্ঞানের প্রতিবন্ধকতাগুলি ধ্বংস করার জন্যও এর অর্থ সম্পর্কে ধ্যান করা উচিতনির্বিচার সমাধি যখন মন শুদ্ধ হয় এবং সেই সমাধিতে, জ্ঞানকে সত্যে পূর্ণ বলা হয় যা জ্ঞান অনুমান ও শাস্ত্রের বাইরে যায়।
গেরিলা থেকে সম্মুখ যুদ্ধে
গেরিলা থেকে সম্মুখ যুদ্ধে বাংলাদেশের স্বাধীনতা যুদ্ধের এক অনন্য দলিল। গেরিলা কমান্ডার মাহবুব আলম তার প্রত্যক্ষ অভিজ্ঞতা থেকে এটি লিখেছেন। এটি মূলতঃ স্বাধীনতা যুদ্ধকালীন সময়ের একজন গেরিলা যোদ্ধার ডায়েরী। বইটি দুই খণ্ডে প্রকাশিত হয়েছে, যেখানে বাংলাদেশের অতিসাধারণ জনগোষ্ঠীর সহজ সরল বর্ণনা রয়েছে।
এই বইটির কাহিনী ১৯৭১ সালের ১৭ ডিসেম্বর তারিখের ঘটনা দিয়ে শুরু হয়েছে এবং তারপরই চলে এসেছে ১৬ ডিসেম্বরের কথা, আর এরপর ধারাবাহিকভাবে এসেছে লেখকের যুদ্ধে যাবার ও বিভিন্ন অপারেশনে আংশ নেয়া ও অন্যান্য কথা।
রিয়ার উইন্ডো
রিয়ার উইন্ডো ১৯৫৪ সালের মার্কিন সাসপেন্স-ধর্মী থ্রিলার চলচ্চিত্র। এটি পরিচালনা করেছেন ইংরেজ চলচ্চিত্র পরিচালক অ্যালফ্রেড হিচকক। মার্কিন ঔপন্যাসিক কর্নেল উলরিচের ১৯৪২ সালের ইট হ্যাড টু বি মার্ডার ছোট গল্প অবলম্বনে এর চিত্রনাট্য রচনা করেছেন জন মাইকেল হায়েজ। ১৯৫৪ সালে প্যারামাউন্ট পিকচার্স কর্তৃক চলচ্চিত্রটি মুক্তি দেয়া হয় এবং ১৯৮৩ সাল পর্যন্ত এই প্রতিষ্ঠানের অধীনে স্বত্বাধিকার সংরক্ষিত থাকে। পরবর্তীতে ১৯৮৩ সালের পর ইউনিভার্সাল পিকচার্সের নিকট এর স্বস্ত হস্তান্তর করা হয়। চলচ্চিত্রে অভিনেয়ে ছিলেন, জেমস স্টুয়ার্ট, গ্রেস কেলি, ওয়েন্ডেল কোরি, থেলমা রিফ্টার এবং রেমন্ড ব্যুর। ১৯৫৪ সালের ভেনিস চলচ্চিত্র উৎসবে এটি প্রদর্শিত হয়েছিলো।
কাহিনীসংক্ষেপ
পরবর্তীতে বিভিন্ন ঘটনার মধ্য দিয়ে জেফ নিশ্চিত হয় যে লার্স থরওয়াল্ড তার স্ত্রিকে খুন করেছে। সে ডেকে আনে তার গোয়েন্দা বন্ধু টম ডয়েল (রেমন্ড বার) কে এবং জানায় তার সন্দেহের কথা। কিন্তু প্রয়োজনীয় প্রমাণের অভাবে কিছুই করার থাকে না ডয়েলের।
পরবর্তীতে প্রেমিকা লিসা ফ্রিমন্ট (গ্রেস কেলি) ও সেবিকা স্টেলার (থেলমা রিটার) সহায়তায় প্রয়োজনীয় প্রমাণ যোগার করে জেফ এবং থরওয়াল্ডকে খুনি প্রমাণ করে।
অভিনয়ে
thumb|right|[[জেমস স্টুয়ার্ট এবং গ্রেস কেলি, রিয়ার উইন্ডো চলচ্চিত্রে]]
পরিচালক আলফ্রেড হিচকক প্রথাগত ক্যামিও চরিত্রে অভিনয়ে পর্দায় আসেন গিতিকারের কক্ষে
মাইজগাঁও রেলওয়ে স্টেশন
ইতিহাস
সিলেট এবং কুলাউড়ার মধ্যে ১৯১২ থেকে ১৯১৫ সালে রেললাইন নির্মাণ করা হয়। এসময় কুলাউড়া-সিলেট লাইনের স্টেশন হিসেবে মাইজগাঁও রেলওয়ে স্টেশন তৈরী করা হয়।
পরিষেবা
মাইজগাঁও রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ডেরিংকুয়ো ভূগর্ভস্থ শহর
ডেরিংকুয়ো ভূগর্ভস্থ শহর তুরস্কের মধ্য আনাতোলিয়ার কাপাদোশিয়ায় অবস্থিত । মাটির নিচে প্রায় ২৮০ ফুট গভীরে অবস্থিত শহরটির ছিল ১৮টি স্তর। এই স্তরগুলো জুড়ে ছিল স্কুল, গীর্জা, রান্নাঘর, গোয়াল, কবর সহ একটি সম্পূর্ণ শহর। প্রায় ২০,০০০ মানুষের বাসযোগ্য করে তৈরি করা হয়েছিল এটি। ১৯৬৩ সালে সাধারণ একটি বাড়ি মেরামতের সময় আবিষ্কৃত হয় মাটির নিচে লুকিয়ে রহস্যময় শহরটি।
ইতিহাস
আনাতোলিয়ার প্রাচীন অধিবাসীরা আবিষ্কার করে এই শিলা খোদাই করে ঘর বাড়ি নির্মাণ করা সম্ভব। তারা সেই নরম শিলা খুঁড়ে তৈরি করা শুরু করে ঘরবাড়ি ও আশ্রয়স্থল, মাটির নিচে তৈরি করে শহর। কাপাদোসিয়াতে মাটির নিচে এমন বহু স্থাপনা খুঁজে পাওয়া গেছে। তবে এদের মধ্যে ডেরিংকুয়ো সবচেয়ে বিশাল ও গভীর হলো ।
আবিষ্কার
১৯৬৩ সালের ঐ এলাকার একজন বাসিন্দা তার বাড়ির দেয়ালের পিছনে একটি রহস্যময় কক্ক্ষ খুুঁযে পেয়ে আগ্রহী হয়ে আরো খুড়লে সুড়ঙ্গ টি পূন:আবিষ্কৃত হয়।
নির্মাতা
কারা ঠিক কোন সময়ে এই শহরটির নির্মাতা তার সঠিক ইতিহাস জানা যায়নি। তবে খ্রিস্টপূর্ব ১৬০০ থেকে ১২০০ অব্দে ‘হিত্তিতি’দের রাজত্ব ছিলো আনাতোলিয়ায়। নানা দ্বন্দ্ব ও যুদ্ধের ফলে হিত্তিতি সাম্রাজ্য ছোট ছোট ভাগে বিভক্ত হয়ে পড়ে। এই এলাকায় বলকান থেকে ‘ফ্রিজিয়ান’দের আগমন ঘটে। কেউ কেউ ধারণা করেন, ফ্রিজিয়ানদের আক্রমণের হাত থেকে বাঁচার জন্যই হিত্তিতিরা ডেরিংকুয়ো নির্মাণ করেছিল। আর হিত্তিতিরা যদি এই শহর তৈরি করে থাকে, তবে তা তারা তৈরি করেছিল খ্রিস্টপূর্ব ১২০০ অব্দের আগেই।
আবার কিছু বিশেষজ্ঞ মনে করেন, মাটির নিচের এই শহর খ্রিস্টপূর্ব ১২০০ থেকে ৮০০ অব্দের মধ্যে ফ্রিজিয়ানরাই তৈরি করেছিল। পরবর্তীতে মিশরীয়, গ্রীক, আমেরিকান, সিরিয়ান লোকজনের আবির্ভাব ঘটে কাপাদোসিয়ায়। ইতিহাসে লিখিতভাবে গ্রীক সেনা ও ইতিহাসবিদ জেনোফোনের লেখায় কাপাদোসিয়ার এসব ভূগর্ভস্থ শহরের কথা সর্বপ্রথম দেখতে পাওয়া যায়। তিনি বহুকাল ধরে এই অঞ্চলে ঘুরে বেড়িয়েছিলেন। তার লেখা ‘অ্যানাবেসিস’ নামক বইতে তিনি লিখেছেন,
"এখানকার ঘরগুলো ছিল মাটির নিচে। ঘরের প্রবেশের মুখগুলো কুয়ার মতো হলেও নিচে ছিল যথেষ্ট প্রশস্থ। গবাদিপশুর যাতায়াতের জন্য ছিল সুড়ঙ্গ। তবে মানুষ যাতায়াতের জন্য ব্যবহার করতো সিঁড়ি। ঘরগুলোতে ছাগল, ভেড়া, বাছুর সহ বিভিন্ন ধরনের পাখি পোষা হতো এবং প্রতিটি ঘরেই এদের সবার খাবারের ব্যবস্থা ছিল।"
অনেকে মনে করেন, বাইজেন্টাইন যুগে ডেরিংকুয়োর বর্ধন ও সংস্করণ করা হয়। তখন এটা ‘মালাকোপিয়া’ নামে পরিচিত ছিল। খ্রিস্টানরা মুসলিম বাহিনীর আক্রমণ থেকে বাঁচতে এখানে আশ্রয় নিতো। এছাড়াও বহু জাতি বিভিন্ন দুর্যোগের সময়ে এটিকে আশ্রয়স্থল হিসাবে ব্যবহার করেছে।
বৈশিষ্ট্য
গবেষকদের মতে কাপাদোসিয়াতে ভূগর্ভস্থ শহরের সংখ্যা প্রায় হাজারের কাছাকাছি। এদের মধ্যে সবচেয়ে গভীর ডেরিংকুয়ো। মাটির নিচের এই শহরের খনন কাজ এখনো অসম্পূর্ণ। আঠারো স্তর বিশিষ্ট এই শহরের মাত্র আটটি স্তর এখন দর্শকদের জন্য উন্মুক্ত রয়েছে।
পাথরের নরম শিলা খোদাই করে তৈরি করা হয়েছিল এই শহর। শহরটি জুড়ে রয়েছে বড় বড় সুড়ঙ্গ পথ। আর এই সুড়ঙ্গ পথগুলো যুক্ত করেছে খোদাইকৃত বিভিন্ন গুহাকে। এই গুহাগুলোতে প্রায় দশ হাজার মানুষ আশ্রয় নিতে পারতো।
এসব গুহা ছাড়াও এখানে ছিল কয়েকটি উপাসনালয়, খাবারের দোকান, মদের ভান্ডার এবং স্কুল। এছাড়াও মৃতদেহ সংরক্ষণের জন্য ছিল কয়েকটি গোরস্থান। যতদিন না পর্যন্ত নিরাপদে মাটির উপরে গিয়ে এগুলো সৎকার করা যায়, ততদিন এগুলো মাটির নিচের গোরস্থানে সংরক্ষণ করা হতো। বিভিন্ন ঝোপঝাড়, দেয়াল ও বাড়ির উঠানের আড়ালে লুকানো ছিল প্রায় একশর মতো প্রবেশপথ। মাটির নিচের এই শহরে প্রবেশের প্রতিটি দ্বার বন্ধ করা থাকতো প্রায় ৫ ফুট চওড়া ও ৫০০ কেজি ওজনের গোলাকার পাথরের দরজা দিয়ে।
শহরের তলদেশ দিয়ে একটি নদীর প্রবাহ ছিল। গোটা শহরজুড়ে তৈরি করা হয়েছিল অনেকগুলো কুয়া। এই কুয়াগুলো সেই নদীর সাথে যুক্ত ছিল। কুয়া থেকেই সংগ্রহ করা হতো নিত্যদিনের খাবার পানি।
ডেরিংকুয়োর তৃতীয় তলায় ছিল খিলানযুক্ত একটি পিপে আকৃতি প্রশস্ত কক্ষ। ধর্মীয় শিক্ষাকেন্দ্র হিসাবে ব্যবহৃত হতো এটি। প্রত্যেক বিভাগের জন্য আলাদা আলাদা অংশ ছিল এই শিক্ষাকেন্দ্রের।
একটি ১৮০ ফুট চওড়া খাদ শহরের প্রধান কূপ হিসেবে ব্যবহৃত হতো। এটি মাটির উপর এবং নিচে উভর দিকের মানুষই ব্যবহার করতে পারতো। শহরের তৃতীয় স্তরে ছিল তিন মাইল লম্বা একটি সুড়ঙ্গ। এটি দিয়ে পার্শ্ববর্তী ভূগর্ভস্থ শহর কায়ামাকলিতে যাওয়া যেত। এই পথটি বর্তমানে ভূমিধ্বসের ফলে বন্ধ হয়ে গিয়েছে।
বৈরী আবহাওয়া থেকেও সুরক্ষা দিতো এই ডেরিংকুয়ো। প্রচন্ড গরম কিংবা তীব্র ঠান্ডা ও তুষারপাতের হাত থেকে মানুষকে রক্ষা করতো এই শহর। উপরে যখন তীব্র গরম কিংবা শীত, নিচের এই শহরে তখন বিরাজ করতো আরামদায়ক আবহাওয়া। ফলে পশুপাখি কিংবা খাদ্যদ্রব্য খুব সহজে সংরক্ষণ করা যেত এই শহরে।
বর্তমান অবস্থা
১৯৬৯ সাল থেকে দর্শকদের জন্য উন্মুক্ত করে দেওয়া হয় মাটির নিচের রহস্যময় শহর ডেরিংকুয়ো। গোটা শহরের মাত্র ১০ ভাগ দর্শকদের জন্য উন্মুক্ত রাখা হয়েছে।
মারিয়া ইউনিয়ন
মারিয়া ইউনিয়ন বাংলাদেশের ঢাকা বিভাগের কিশোরগঞ্জ জেলার সদর উপজেলার একটি ইউনিয়ন।
অবস্থান ও সীমানা
মারিয়া ইউনিয়নর সাথে কিশোরগঞ্জ জেলা শহরের সীমানা থাকায় ইউনিয়নের কিছু অংশের শহরায়ন হয়েছে।
ইতিহাস
বাংলাদেশের স্বাধীনতা মারিয়ায় সম্মুখযুদ্ধ সংগঠিত হয়। ১৯৭১ সালের ২৬শে নভেম্বর মুক্তিবাহিনীর গ্রুপ কমান্ডার খায়রুল জাহান ও শুকুর মাহমুদ মারিয়া ইউনিয়নে প্যারাভাঙ্গা নামক স্থানে পাকিস্তান সেনাবাহিনীর বিরুদ্ধে সম্মুখযুদ্ধে লিপ্ত হন এবং দুজনেই শহীদ হন। তাদের দুজনকে মরণোত্তর বীর প্রতীক খেতাবে ভূষিত করা হয়।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-মজিবুর রহমান হলুদ
গ্রেটার সিয়াটিক নচ
গ্রেটার সিয়াটিক নচ হল ইলিয়ামের একধরনের নীচু খাঁজ বা অবদমিত অংশ। এটি শ্রোণিচক্রের সবথেকে গুরুত্বপূর্ণ অংশ। এর উপরে পশ্চাদবর্তী নিম্ন ইলিয়াক স্পাইন ও নীচে ইস্চিয়াল স্পাইন অবস্থান করছে। স্যাক্রোস্পাইনাস লিগামেন্ট এটিকে খাঁজ থেকে গহ্বরে পরিণত করেছে যার নাম গ্রেটার সিয়াটিক ফোরামেন।
স্ত্রীলোকের ক্ষেত্রে (৭৪.৪°) পুরুষদের (৫০.৪°) তুলনায় এটি চওড়া হয়।
কুকিতেঁতই
কুকিতেঁতই বৈজ্ঞানিক নাম Parkia roxburghii মুলত বনবৃক্ষ।। এটি Mimosaceae পরিবারের অন্তভুক্ত। বাংলাদেশ, আসাম, মায়ানমার ও মালয়েশিয়া প্রজাতি।
আকার
সরল গড়নের বড় গাছ। ২০-৩০ মিটার বা ততোধিক উঁচু। এটি চিরসবুজ বৃক্ষ। ২—পক্ষল পাতা, ৩০ সেমি লম্বা, পত্রিকা ৭০ থেকে ৭৫ টি।
ফুল
ফুল খুব ছোট। ২ থেকে ৩ সেমি চওড়া। প্রথমে বাদামি, ফুটলে সাদা হয়। ঝুলন্ত মুঞ্জরি ডালের আগায় ঝুল থাকে।
ফল
গুচ্ছ গুচ্ছ শুটি। প্রথমে সবুজ পরে বাদামী, বিদারী। শীর্ষ বৃত্তাকার, চাবুক আকৃতির।ফুল ফোটার সময় অক্টোবর-ডিসেম্বর মাসে। ফল ধরে ডিসেম্বর-এপ্রিল মাসে।
মশিদপুর ইউনিয়ন
মশিদপুর ইউিনয়ন বাংলাদেশের রাজশাহী বিভাগের নওগাঁ জেলার পোরশা উপজেলার অন্তর্গত একটি ইউনিয়ন।
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
এ. কে. এম. আহসান আলী
'''অধ্যাপক ডা. এ. কে. এম. আহসান আলী ( আহসান আলী''' নামে পরিচিত; ১ মে ১৯৩৭ – ১০ সেপ্টেম্বর ২০১৯) একজন বাংলাদেশী চিকিৎসক ছিলেন। তিনি সাধারণ স্বাস্থ্য পরিষেবা এবং টিপিকালসির চিকিৎসার জন্য শর্ট কোর্স (ডিওটিএস) এবং কুষ্ঠরোগের জন্য এমডিটি সম্পর্কিত সাধারণ স্বাস্থ্যসেবা এবং কুষ্ঠ রোগ নিরাময়ের জন্য উল্লেখযোগ্য। ২০১৮ সালে তিনি বাংলাদেশ সরকারের স্বাধীনতা দিবস পুরস্কার পান।
শিক্ষা প্রতিষ্ঠান
রূপসী ব্রিন্ডবাব উচ্চ বিদ্যালয়, ঢাকা কলেজ, ঢাকা মেডিক্যাল কলেজ, আয়ারল্যান্ডের রয়েল কলেজ অফ ফিজিশিয়ানস
কর্মজীবন
আলী ১৯৬৬-১৯৮০ সালে টিবি ও চেস্ট ডিজিজের সহযোগী অধ্যাপক হিসেবে ঢাকা মেডিকেল কলেজে কাজ করেন। ১৯৮০ সালে তিনি চেস্ট অ্যান্ড হসপিটাল (এনআইডিসি) জাতীয় রোগ ইনস্টিটিউটের সাথে যুক্ত হন। তিনি বেশ কয়েকবার ইনস্টিটিউটের পরিচালক হিসেবে কাজ করেন। তিনি নেপালের সার্ক টিবি কেন্দ্রের গভর্নিংবডির সদস্য হিসেবে নিযুক্ত প্রথম বাংলাদেশী এবং পরে ইনস্টিটিউটের চেয়ারম্যান হন।
পুরস্কার ও সম্মাননা
চিকিত্সাক্ষেত্রে অসাধারণ অবদানের জন্য ২০১৮ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
মৃত্যু
এ. কে. এম. আহসান আলী ২০১৯ সালের ১০ সেপ্টেম্বর ৮২ বছর বয়সে মৃত্যুবরণ করেন।
আবহাওয়া ও জলবায়ু
আবহাওয়া হল কোনো নির্দিষ্ট স্থানের স্বল্পসময়ের বায়ুমণ্ডলের অবস্থা এঅ্যাড হজশক্সি। পরিসংখ্যান সম্পর্কিত তথ্য ব্যবহার করে কোনো স্থানের দীর্ঘ সময়ের জলবায়ুর অর্থপূর্ণ গড় পরিবর্তন পর্যবেক্ষণ করে আবহাওয়া সম্পর্কে আগাম ধারণা পাওয়া যায়। আর জলবায়ু হলো কোনো নির্দিষ্ট স্থানের দীর্ঘ সময়ের, সাধারণত ২০-৩০ বছরের আবহাওয়ার বিভিন্ন অবস্থার গড় অবস্থার হিসাব। সাধারণত বৃহৎ এলাকাজুড়ে জলবায়ু পরিমাপ করা হয়ে থাকে।আবহাওয়া বিজ্ঞান,যা  বায়ুমণ্ডলীয় বিজ্ঞান নামে পরিচিত,সেখানে জলবায়ু পরিবর্তন অধ্যয়ন করা হয়। জলবায়ু একটি গুরুত্বপূর্ণ উপাদান কারণ এটি তাপ, আর্দ্রতা এবং সঞ্চালনের বায়ুমণ্ডলীয় অবস্থাকে ইঙ্গিত করে; এটি উদ্ভিদ এবং মাটির গঠনে একটি প্রভাবশালী ভূমিকা পালন করে; এবং এটি চূড়ান্তভাবে জীবনের সমস্ত রূপকে প্রভাবিত করে। এটি একটি বৈজ্ঞানিক ভবিষ্যদ্বাণী যা প্রজ্ঞাময় পরিসংখ্যানের উপর ভিত্তি করে দীর্ঘকাল ধরে টেকসই হয়েছে।
এমন অনেক উপাদান রয়েছে যা সেখানকার ভৌগোলিক অবস্থানের আবহাওয়া এবং জলবায়ু উভয়কেই সমন্বিত করে। এই উপাদানগুলির মধ্যে সর্বাধিক উল্লেখযোগ্য হল তাপমাত্রা, বায়ুমণ্ডলীয় চাপ, বাতাস, সৌর বিকিরণ, আর্দ্রতা, বৃষ্টিপাত, ঘনত্ব এবং টোপোগ্রাফি। জলবায়ু পরিবর্তনের সর্বাধিক প্রভাব এর কারণ কেবল প্রাকৃতিক নয়, কৃত্রিমও হতে পারে। এই কৃত্রিম কারণগুলো স্বল্পমেয়াদী এবং দীর্ঘমেয়াদী জলবায়ু পরিবর্তনের ক্ষেত্রে গুরত্বপূর্ণ কারণ হিসাবে পরিমাপ করা যায়। সহজ ভাষায় জলবায়ু কোনও বৃহত অঞ্চলের দীর্ঘকালীন বায়ুমন্ডলের পরিবর্তনজনিত অবস্থা।
আবহাওয়া
আবহাওয়া প্রতিনিয়ত পরিবর্তনশীল একটি চলক। আবহাওয়া ও জলবায়ু নিয়ে বিজ্ঞানের যে শাখায় আলোচনা করা হয় তাকে আবহাওয়া বিজ্ঞান বলা হয়।
আবহাওয়া বায়ুচাপ, তাপমাত্রা এবং এক জায়গা এবং অন্য জায়গার মধ্যে আর্দ্রতার পার্থক্য দ্বারা পরিচালিত হয়। এই পার্থক্যগুলি কোনও নির্দিষ্ট স্থানে সূর্য যে কোণে আলো দেয় তার কারণে ঘটতে পারে কারণ এই কোণ অক্ষাংশের সাথে পরিবর্তিত হয়। মেরু এবং গ্রীষ্মমন্ডলীয় অঞ্চলের বাতাসের মধ্যে শক্তিশালী তাপমাত্রার বৈসাদৃশ্যটি বৃহত্তম পর্যায়ে বায়ুমণ্ডলীয় তাপ সঞ্চালনের জন্ম দেয়, যেমন হ্যাডলি সেল, ফেরেল সেল, মেরু কোষ এবং জেট প্রবাহ। মধ্য অক্ষাংশে আবহাওয়ার ধরণগুলো যেমন এক্সট্রাট্রপিকাল ঘূর্ণিঝড় এই জেটের প্রবাহের অস্থিরতার কারণে ঘটে। যেহেতু পৃথিবীর অক্ষগুলি তার কক্ষপথের সমতলের তুলনায় কাত হয়ে থাকে (একে গ্রহাত্মক বলা হয়), বছরের বিভিন্ন সময়ে সূর্য বিভিন্ন কোণে আলো দেয়। পৃথিবীর উপরিভাগে, তাপমাত্রা সাধারণত বার্ষিক ± ৪০ °C (−৪০ °F থেকে ১০০ °F) পর্যন্ত হয়ে থাকে। হাজার হাজার বছর ধরে, পৃথিবীর কক্ষপথের পরিবর্তনগুলি সূর্যের আলো দ্বারা প্রাপ্ত সৌর শক্তি পরিমাণ এবং বিতরণকে প্রভাবিত করতে পারে, ফলে দীর্ঘমেয়াদী জলবায়ু এবং বিশ্বব্যাপী জলবায়ু পরিবর্তন প্রভাবিত হয়।
পৃথিবীর পৃষ্ঠের তাপমাত্রা পার্থক্য চাপের পার্থক্য এর কারণেও হয়ে থাকে। উচ্চতর উচ্চতায় তাপমাত্রা নিম্নতর উচ্চতার চেয়ে শীতল, কারণ বেশিরভাগ বায়ুমণ্ডলীয় উত্তাপটি পৃথিবীর পৃষ্ঠের সাথে সূর্যের আলোর যোগাযোগের কারণে হয় এবং সব স্থানের তেজস্ক্রিয় ক্ষতির পরিমাণ বেশিরভাগক্ষেত্রে স্থির থাকে। ভবিষ্যতের সময় এবং নির্দিষ্ট অবস্থানের বায়ুমণ্ডলের অবস্থার পূর্বাভাস দেওয়ার জন্য বিজ্ঞান ও প্রযুক্তির প্রয়োগ করা হলে তাকে আবহাওয়ার পূর্বাভাস দেয়া বলে। পৃথিবীর আবহাওয়া ব্যবস্থা একটি বিশৃঙ্খল ব্যবস্থা; ফলস্বরূপ, সিস্টেমের এক অংশে ছোট ছোট পরিবর্তনগুলি পুরো সিস্টেমে বড় প্রভাব ফেলতে পারে। আবহাওয়া নিয়ন্ত্রণের জন্য মানব প্রচেষ্টা পুরো ইতিহাস জুড়ে এসেছে এবং এমন প্রমাণও পাওয়া যায় যে কৃষি ও শিল্পের মতো মানবিক ক্রিয়াকলাপ আবহাওয়ার রীতি পরিবর্তন করেছে
অন্যান্য গ্রহে আবহাওয়া কীভাবে কাজ করে সেটার অধ্যয়ন পৃথিবীতে আবহাওয়া কীভাবে কাজ করে তা বুঝতে সহায়তা করে। উদাহরণস্বরূপঃ সৌরজগৎের একটি বিখ্যাত ল্যান্ডমার্ক, বৃহস্পতির গ্রেট রেড স্পট, একটি এন্টিসাইক্লোনিক ঝড় যার অস্তিত্ব কমপক্ষে ৩০০ বছর ধরে ছিল এসব জানা যায়। তবে আবহাওয়া শুধু গ্রহগুলির মধ্যে সীমাবদ্ধ নয়। কোনও তারা  অবিচ্ছিন্নভাবে মহাকাশে হারিয়ে যেতে থাকলে সেটা সৌরজগৎ জুড়ে মূলত খুব পাতলা বায়ুমণ্ডল তৈরি করে। সূর্য থেকে বেরিয়ে আসা উপাদানের চলাচল সৌর বায়ু হিসাবে পরিচিত।
আবহাওয়ার উপাদান
আবহাওয়ার উপাদান বলতে সেসকল উপাদানকে বোঝায়, যাদের পরিবর্তনের ভিত্তিতে কোনো স্থানের বায়ুমণ্ডলীয় অবস্থার পরিবর্তন সূচিত হয়। আবহাওয়ার এমন উপাদানগুলো হলো:
পরিবর্তন
আবহাওয়া নিয়ন্ত্রণ করার আকাঙ্ক্ষা মানব ইতিহাস জুড়ে স্পষ্ট: আমেরিকার সামরিক অপারেশন পোপিয়ে, ফসলের জন্য বৃষ্টিপাতের উদ্দেশ্যে প্রাচীন রীতিনীতি থেকে উত্তর ভিয়েতনামের বর্ষা দীর্ঘায়িত করে সরবরাহের লাইন ব্যাহত করার প্রচেষ্টা করেছিল। আবহাওয়াকে প্রভাবিত করার সবচেয়ে সফল প্রচেষ্টা মেঘ বীজের সাথে জড়িত; এর মধ্যে রয়েছে প্রধান কুয়াশা এবং নিম্ন স্তরের বিচ্ছুরণের কৌশলগুলি প্রধান বিমানবন্দরগুলির দ্বারা নিযুক্ত করা, পর্বতমালায় শীতের বৃষ্টিপাত বাড়ানোর জন্য ব্যবহৃত কৌশল এবং শিলাবৃষ্টি দমন করার কৌশলগুলি অন্তর্ভুক্ত রয়েছে। আবহাওয়া নিয়ন্ত্রণের একটি সাম্প্রতিক উদাহরণ হ'ল ২০০৮ গ্রীষ্মকালীন অলিম্পিক গেমসের জন্য চীন প্রস্তুতি। ২০০৮ সালের ৮ আগস্ট চীন বেইজিং শহরের ২১ টি সাইট থেকে ১,১০৪টি রেইন রকেট দিয়ে ছত্রভঙ্গ গুলি করেছিল। বেইজিং পৌরসভা আবহাওয়া ব্যুরোর (বিএমবি) প্রধান গুও হু সাফল্যের বিষয়টি নিশ্চিত করেছেন যে হেবাই প্রদেশের বাওডিং সিটিতে দক্ষিণ-পশ্চিমে ১০০ মিলিমিটারের বৃষ্টির অভিযান এবং বেইজিংয়ের ফাংশন জেলাতে ২৫ মিলিমিটার বৃষ্টিপাত রেকর্ডিং হয়েছে।
এই কৌশলগুলির কার্যকারিতার জন্য যখন অবিসংবাদিত প্রমাণ রয়েছে, সেখানে কৃষিক্ষেত্র এবং শিল্পের মতো মানুষের ক্রিয়াকলাপের ফলে অজান্তেই আবহাওয়া পরিবর্তনের ফলস্বরূপ বিস্তৃত প্রমাণ রয়েছে।
অজান্তে আবহাওয়া পরিবর্তনের প্রভাব ইকোসিস্টেমস, প্রাকৃতিক সম্পদ, খাদ্য এবং ফাইবার উৎপাদন, অর্থনৈতিক উন্নয়ন এবং মানব স্বাস্থ্যের সহ সভ্যতার অনেক দিক থেকে মারাত্মক হুমকির সৃষ্টি করতে পারে।
পূর্বাভাস
ভবিষ্যতের সময় এবং নির্দিষ্ট অবস্থানের জন্য বায়ুমণ্ডলের অবস্থা পূর্বাভাস দেওয়ার জন্য বিজ্ঞান ও প্রযুক্তির প্রয়োগ হ'ল আবহাওয়ার পূর্বাভাস। মানুষ সহস্রাব্দের জন্য অনানুষ্ঠানিকভাবে আবহাওয়ার পূর্বাভাস দেওয়ার চেষ্টা করেছে, এবং আনুষ্ঠানিকভাবে কমপক্ষে উনিশ শতক থেকে। আবহাওয়ার পূর্বাভাস বায়ুমণ্ডলের বর্তমান অবস্থা সম্পর্কে পরিমাণগত তথ্য সংগ্রহ করে এবং বায়ুমণ্ডলীয় প্রক্রিয়াগুলির বৈজ্ঞানিক বোধগম্যতা ব্যবহার করে বায়ুমণ্ডলটি কীভাবে বিকশিত হবে তা প্রজ্ঞাপন দ্বারা তৈরি করা হয়।
একদা আবহাওয়া পূর্বাভাসের সর্বজনীন প্রচেষ্টা মূলত ব্যারোমেট্রিক চাপ দিয়ে করা হত। বর্তমানে আবহাওয়া এবং আকাশের অবস্থার পরিবর্তনের উপর ভিত্তি করে  পূর্বাভাস মডেলগুলি  ভবিষ্যতের পরিস্থিতি নির্ধারণ করতে ব্যবহৃত হয়। অন্যদিকে, এখন পর্যন্ত ভবিষ্যতের পূর্বাভাসের জন্য মানব ইনপুটটিকে সর্বোত্তম সম্ভাব্য পূর্বাভাস মডেল ধরা হয়, যাতে প্যাটার্ন স্বীকৃতি দক্ষতা, টেলিকনেকশনস, মডেল পারফরম্যান্সের জ্ঞান এবং মডেল পক্ষপাতের জ্ঞান হিসাবে অনেকগুলি শাখা জড়িত।
বায়ুমণ্ডলের বিশৃঙ্খল প্রকৃতি, বায়ুমণ্ডলকে বর্ণনা করে এমন সমীকরণগুলি সমাধান করার জন্য প্রয়োজনীয় বিশাল গণনা শক্তি, প্রাথমিক অবস্থার পরিমাপে জড়িত ত্রুটি এবং বায়ুমণ্ডলীয় প্রক্রিয়াগুলির একটি অসম্পূর্ণ বোঝার অর্থ বর্তমান সময়ের পার্থক্যের কারণে পূর্বাভাসগুলি কম নির্ভুল হয়ে উঠেছে এবং যে সময়ের জন্য পূর্বাভাস তৈরি করা হচ্ছে তার সীমা(পূর্বাভাসের সীমা) বাড়ছে।
আবহাওয়ার পূর্বাভাসের জন্য বিভিন্ন প্রান্তে বিভিন্ন রকম ব্যবহারকারী রয়েছে। আবহাওয়ার সতর্কতাগুলি গুরুত্বপূর্ণ পূর্বাভাস কারণ সেগুলি জীবন ও সম্পত্তি রক্ষা করতে ব্যবহৃত হয়। তাপমাত্রা এবং বৃষ্টিপাতের উপর ভিত্তি করে পূর্বাভাস কৃষির জন্য গুরুত্বপূর্ণ।
জলবায়ু পরিবর্তন
জলবায়ু কতিপয় বিষয়ের ভিত্তিতে নির্ধারিত হয়ে থাকে, যেগুলোকে জলবায়ুর নিয়ামক বলা হয়ে থাকে। যথা:উষ্ণতা, বৃষ্টিপাত, বায়ুর আর্দ্রতা, বায়ুচাপ ইত্যাদি।
অক্ষাংশ
অক্ষাংশের ভিন্নতা ও পরিবর্তনের সাথে সাথেই জলবায়ুরও তারতম্য ঘটে। সূর্য কিরণ সারা বছর লম্ব ভাবে পরার কারণে নিরক্ষিয় অঞ্চলে  উষ্ণ জলবায়ু  বিরাজ করে ।এবং  মেরু অঞ্চলের দিকে সূর্য রশ্মি ক্রমশ তির্যক হতে থাকে এবং জলবায়ু শিতল হয়। ফলে নিরক্ষিয় অঞ্চলে ৩২ ডিগ্রী সেলসিয়াস তাপমাত্রা থাকলেও মেরু অঞ্চলে তাপমাত্রা হিমাঙ্কের নিচে থাকে।  নিরক্ষরেখা বরাবর স্থানসমূহে সূর্যরশ্মি খাড়াভাবে পড়ে বিধায় ঐসকল অঞ্চলে উষ্ণতা বেশি। নিরক্ষরেখা থেকে উত্তর ও দক্ষিণ অক্ষাংশে তাপমাত্রা ক্রমেই কমতে থাকে। ১ °সে অক্ষাংশে উষ্ণতা 0.২৮ °সে হ্রাস পায় বলেই নিরক্ষরেখা থেকে সবচেয়ে দূরবর্তি উত্তর ও দক্ষিণ মেরু অঞ্চলে বরফ রয়েছে।
উচ্চতা
উচ্চতার বৃদ্ধিতে তাপমাত্রা হ্রাস পায়। প্রতি ১০০০ মিটার উচ্চতায় ৬.8° সেলসিয়াস তাপমাত্রা হ্রাস পায়। এমনকি উচ্চতার তারতম্যে একই অক্ষাংশে অবস্থিত দুই অঞ্চলের তাপমাত্রা দুরকম হয়।
সমুদ্র থেকে দূরত্ব
কোনো স্থান সমুদ্র থেকে কতটা দূরে তার প্রেক্ষিতে বাতাসের আর্দ্রতার মাত্রা নির্ভর করে আর আর্দ্রতার প্রেক্ষিতে জলবায়ুর উষ্ণতা অনেকাংশে নির্ভরশীল। সমুদ্র নিকটবর্তি এলাকার বায়ুতে গরমকালে আর্দ্রতা ও শীতকালে মৃদু উষ্ণতা বিরাজ করে। এধরনের জলবায়ুকে সমভাবাপন্ন জলবায়ু বলে।
বায়ুপ্রবাহের দিক
সমুদ্র থেকে প্রবাহিত জলীয় বাষ্পপূর্ণ বায়ু যে অঞ্চল দিয়ে বয়ে যায়, সে অঞ্চলে বৃষ্টিপাত বেশি হয়। কিন্তু স্থলভাগ থেকে প্রবাহিত শুষ্ক বায়ু আবার উষ্ণতা বাড়ায়।
বৃষ্টিপাত
কোনো স্থানে বৃষ্টিপাত হলে সেখানকার উত্তাপ কমে আবার বৃষ্টিপাতহীন অঞ্চলে উষ্ণতা বেশি থাকে। তাই মরুভূমি এলাকায় জলবায়ু উষ্ণ। তাছাড়া বৃষ্টিপাতের মাত্রার উপর আর্দ্রতার মাত্রাও নির্ভরশীল, যা জলবায়ুকে নিয়ন্ত্রণ করে।
সমুদ্রস্রোত
শীতল বা উষ্ণ সমুদ্রস্রোতের কারণে উপকূলবর্তি এলাকার আবহাওয়ায়ও পরিবর্তন পরিলক্ষিত হয়। এর উদাহরণ হিসেবে প্রশান্ত মহাসাগরের উষ্ণ পানির প্রবাহ এল নিনোর কথা উল্লেখ করা যায়, যার প্রভাবে উপকূলবর্তি দেশগুলোতে দীর্ঘ খরা পর্যন্ত দেখা দিয়েছে।
পর্বতের অবস্থান
উঁচু পর্বতে বায়ুপ্রবাহ বাধাপ্রাপ্ত হলে আবহাওয়া ও জলবায়ুগত পার্থক্য পরিলক্ষিত হয়। উদাহরণস্বরূপ, হিমালয়ে বাধাপ্রাপ্ত হয়ে মৌসুমী জলবায়ু বাংলাদেশ, ভারত ও নেপালে প্রচুর বৃষ্টিপাত ঘটায়।
বনভূমি
গাছের প্রস্বেদন ও বাষ্পীভবনের মাধ্যমে জলীয় বাষ্প ঘনীভূত হয়ে বৃষ্টিপাত ঘটায়। বনভূমির প্রগাঢ়তার কারণে কোনো কোনো স্থানে সূর্যালোক মাটিতে পড়ে না, ফলে ঐসকল এলাকা ঠান্ডা থাকে। তাছাড়া বনভূমি ঝড়, সাইক্লোন, টর্নেডো ইত্যাদির গতিপথে বাধা সৃষ্টি করে বায়ুমণ্ডলীয় অবস্থার রূপ বদলে দেয়।
ভূমির ঢাল
সূর্যকীরণ উঁচু স্থানের ঢাল বরাবর পড়লে ভূমি উত্তপ্ত হয়ে তাপমাত্রা বাড়ে আবার ঢালের বিপরীত দিকে পড়লে তাপমাত্রা অতোটা বাড়ে না। তাছাড়া ঢাল বরাবর লম্বভাবে সুর্যালোকের পতন, তীর্যকভাবে সূর্যালোক পতনের তুলনায় তুলনামূলক উত্তপ্ত আবহাওয়ার সৃষ্টি করে।
পান গলি
পান গলি (پان گلی, پان گلی) পাকিস্তানের লাহোরে অবস্থিত একটি বিখ্যাত বাজার যা ভারত থেকে আমদানিকৃত পণ্য বিক্রির জন্য পরিচিত। এটি আনারকলি বাজারের মধ্যে অবস্থিত এই বাজারটি তিন লেন বিশিষ্ট যাতে প্রায় পঞ্চাশটি দোকান রয়েছে।
১৯৪৭ সালে ভারত বিভাগের পর পান গলি ভারতীয় পণ্য বিক্রির কেন্দ্র হয়ে ওঠে।
এই বাজারে বিক্রেতারা পান, শাড়ি, নারকেল, সৌন্দর্য পণ্য, আয়ুর্বেদিক ওষুধ এবং রান্নাঘরের পাত্র বিক্রি করে। পান গলির স্থানীয় দোকানদার রফিক আব্বাস এলাকার জনপ্রিয়তা বর্ণনা করে বলেছেন:
পান গলির সাথে দিল্লির চাঁদনি চকের মিল রয়েছে বলে জানা যায়।
আউটরাম ঘাট
আউটরাম ঘাট হল কলকাতা শহরের হুগলি নদীর তীরে অবস্থিত একটি ঐতিহাসিক ঘাট। থাম্ব|235x235পিক্সেল|বাবুঘাট, কলকাতা ঊনবিংশ শতাব্দীতে ব্রিটিশ সরকার স্যার জেমস আউটরামের স্মৃতিতে এই ঘাটটি নির্মাণ করেছিল। সেই যুগে পূর্ববঙ্গ ও ব্রহ্মদেশ থেকে আগত জাহাজের প্রধান মুরিং হিসেবে ব্যবহারের জন্য এই ঘাটটি ব্যবহৃত হত। বাবুঘাটের দক্ষিণে এই ঘাটটি অবস্থিত।
পশ্চিমাঞ্চল, সিয়েরা লিওন
পশ্চিমাঞ্চল বা ফ্রিটাউন উপদ্বীপ হল সিয়েরা লিওনের চারটি প্রধান প্রশাসনিক বিভাগের একটি। এটি প্রাচীনতম শহর এবং জাতীয় রাজধানী ফ্রিটাউন এবং তার পার্শ্ববর্তী শহর ও গ্রামাঞ্চল নিয়ে গঠিত। এর আয়তন প্রায় ৫৫৭ বর্গকিলোমিটার এবং জনসংখ্যা প্রায় ১৪৪৭২৭১ জন। পশ্চিমাঞ্চল এলাকাটি একটি উপদ্বীপ এবং এটি দুটি জেলা, পশ্চিমাঞ্চলীয় গ্রামীণ জেলা ও পশ্চিমাঞ্চলীয় শহুরে জেলায় বিভক্ত।
ফ্রিটাউন পশ্চিমাঞ্চলীয় শহুরে জেলা ও পশ্চিমাঞ্চল এলাকার প্রশাসনিক দপ্তর হিসাবে কাজ করে।
অবস্থান
পশ্চিমাঞ্চলের উত্তর পূর্বে উত্তরাঞ্চলীয় প্রদেশ, দক্ষিণ পূর্বে দক্ষিণাঞ্চলীয় প্রদেশ এবং উত্তর পূর্ব ও দক্ষিণে আটলান্টিক মহাসাগর অবস্থিত। সিয়েরা লিওনের চারটি প্রশাসনিক অঞ্চলের মধ্যে একমাত্র পশ্চিমাঞ্চলের সাথে কোন আন্তর্জাতিক সীমান্ত নেই।
প্রশাসনিক এলাকা
পশ্চিমাঞ্চল বিভাগ দুটি জেলায় বিভক্ত :
জেমস মার্শাল
জেমস অ্যান্ড্রু হ্যামিল্টন মার্শাল (James Marshall; জন্ম: ১৫ ফেব্রুয়ারি, ১৯৭৯) অকল্যান্ডের ওয়ার্কওয়ার্থ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে থেকে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস ও ইংরেজ ক্রিকেটে বাকিংহ্যামশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জেমস মার্শাল। তার যমজ ভ্রাতা হামিশ মার্শাল নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন।
প্রথম-শ্রেণীর ক্রিকেট
ব্যাটিং উদ্বোধনসহ মাঝারিসারির ব্যাটসম্যান হিসেবে খেলতেন। ২০০৪-০৫ মৌসুম পর্যন্ত নর্দার্ন ডিস্ট্রিক্টসের পক্ষে উদ্বোধনী ব্যাটসম্যান হিসেবে মাঠে নামতেন। ১৯৯৭-৯৮ মৌসুমে প্রথম-শ্রেণীর ক্রিকেটে অভিষেকের পর থেকে এ অবস্থানে থেকে বেশ সফলতার স্বাক্ষর রেখেছেন। এছাড়াও, হক কাপে নর্থল্যান্ডের পক্ষে খেলেছেন।
স্বর্ণালী সময়
ঘরোয়া ক্রিকেটে নর্দার্ন ডিস্ট্রিক্টসের দিকে মনোনিবেশ ঘটান। ২০০৬-০৭ মৌসুমে দলের অধিনায়কের দায়িত্বে থেকে দলের স্টেট চ্যাম্পিয়নশীপে পঞ্চম শিরোপা লাভে প্রভূতঃ ভূমিকা রাখেন। ২০০৭-০৮ মৌসুমে ঘরোয়া ক্রিকেটে চমৎকার খেলেন। ৫১.৩৩ গড়ে ৬১৬ রান সংগ্রহ করেন তিনি।
২০১৩ সালে খেলোয়াড়ী জীবন থেকে অবসর গ্রহণ করেন। এ পর্যায়ে তিনি একদিনের খেলায় নর্দার্ন নাইটসের পক্ষে সর্বোচ্চ রান সংগ্রহকারী ছিলেন। ৩৭৫৫ রান সংগ্রহের পাশাপাশি দলের পক্ষে প্রথম ব্যাটসম্যান হিসেবে ছয় সহস্রাধিক রান তুলেন। ১২৬টি প্লাঙ্কেট শীল্ডের খেলায় অংশ নেন। এরফলে, নিউজিল্যান্ডের যে-কোন প্রদেশের খেলোয়াড় হিসেবে সর্বাধিকসংখ্যক প্রথম-শ্রেণীর খেলায় অংশগ্রহণের রেকর্ড গড়েন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট, দশটি ওডিআই ও তিনটিমাত্র টি২০আইয়ে অংশগ্রহণ করেছেন জেমস মার্শাল। ২৬ মার্চ, ২০০৫ তারিখে অকল্যান্ডে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৩ মে, ২০০৮ তারিখে ম্যানচেস্টারে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
ফেব্রুয়ারি, ২০০৫ সালে নিউজিল্যান্ডের সদস্যরূপে অস্ট্রেলিয়ার বিপক্ষে একদিনের আন্তর্জাতিকে প্রথম খেলতে নামেন। এ পর্যায়ে তিনি অবশ্য মাঝারিসারিতে ব্যাটিংয়ে নামতে বাধ্য হয়েছিলেন। সপ্তাহখানেক বাদেই অস্ট্রেলিয়ার বিপক্ষে সিরিজের তৃতীয় টেস্ট খেলায় অংশগ্রহণের জন্যে তাকে আমন্ত্রণ জানানো হয়। এ পর্যায়ে তিনি উদ্বোধনী ব্যাটসম্যান হিসেবে খেলেন। উভয় খেলাতেই তার যমজ ভ্রাতা হামিশ মার্শালকেও খেলতে দেখা যায়। তবে, রান খরায় ভুগতে থাকায় জাতীয় দল নির্বাচকমণ্ডলীর কাছ থেকে আস্থা হারান তিনি। ২৬ মার্চ, ২০০৫ তারিখে অস্ট্রেলিয়ার বিপক্ষে তার টেস্ট অভিষেক পর্ব সম্পন্ন হয়। এরফলে, টেস্ট ক্রিকেটের ইতিহাসে মার্ক ও স্টিভ ওয়াহ’র পর দ্বিতীয় যমজ ভ্রাতা হিসেবে এক সঙ্গে খেলার গৌরব অর্জন করেন।
টেস্ট ক্রিকেটে অভিষেককালীন তার ব্যাটিং গড় ছিল ২৮.৭০। হামিশ মার্শালের ন্যায় তাকেও গড়ের দিকে লক্ষ্য রেখে দলে অন্তর্ভুক্ত করা হয়নি। এছাড়াও, জেমসকে আবারও ব্যাটিং উদ্বোধনে নামার সিদ্ধান্তটি নিউজিল্যান্ড দল নির্বাচকমণ্ডলীর অন্যতম কৌশল গ্রহণ ছিল।
শ্রীলঙ্কার মুখোমুখি
২০০৬ সালে তাকে জাতীয় পর্যায়ের চুক্তিনামা থেকে বাদ দেয়া হয়। তাসত্ত্বেও, একই বছরের শেষদিকে কুইন্সটাউনে শ্রীলঙ্কার বিপক্ষে নিজস্ব প্রথম অর্ধ-শতরানের ইনিংস খেলেন। নিউজিল্যান্ড দলের শীর্ষসারির ব্যাটিং সীমাবদ্ধতায় তাকে পুনরায় চুক্তির আওতায় নিয়ে আসা হয়।
তবে, ঐ গ্রীষ্মে আয়ারল্যান্ডের বিপক্ষে নিজস্ব প্রথম শতরান করেন। ১ জুলাই, ২০০৮ তারিখে আয়ারল্যান্ডের বিপক্ষে ১৬১ রানে বিদেয় নেন। এ পর্যায়ে ব্রেন্ডন ম্যাককুলামের সাথে উদ্বোধনী জুটিতে ২৬৬ রান সংগ্রহ করেছিলেন তিনি। এছাড়াও এ সংগ্রহটি ব্ল্যাক ক্যাপসদের ইতিহাসে যে-কোন উইকেটে সর্বোচ্চ ও সকল ওডিআইয়ে দ্বিতীয় সর্বোচ্চ উদ্বোধনী জুটির মর্যাদা পায়। তিনি তার একমাত্র শতরানটি নিজস্ব সর্বশেষ খেলায় লাভ করেন। এরফলে, সর্বশেষ ওডিআইয়ে অংশগ্রহণকারী যে-কোন খেলোয়াড়ের দিক থেকে সর্বোচ্চ রান সংগ্রহ করার কৃতিত্ব অর্জন করেন। এছাড়াও, অবসরগ্রহণকারী খেলোয়াড়দের মধ্যে একমাত্র ব্যাটসম্যান হিসেবে সর্বশেষ ওডিআইয়ে দেড় শতাধিক রান সংগ্রাহক হন।
ঢাকা স্টক এক্সচেঞ্জ
thumb|250px|ঢাকা স্টক এক্সচেঞ্জ ঢাকা স্টক এক্সচেঞ্জ বা ডিএসই বাংলাদেশের প্রধান ও প্রথম শেয়ার বাজার। দ্বিতীয় শেয়ার বাজার হচ্ছে চট্টগ্রাম স্টক এক্সচেঞ্জ। ডিএসই-এর প্রধান কার্যালয় ঢাকার নিকুঞ্জ এলাকায় অবস্থিত। ১৯৫৪ সালে এটি গঠিত হয়। ১৮ আগস্ট, ২০১০ তারিখ পর্যন্ত এতে ৭৫০টিরও অধিক তালিকাভূক্ত প্রতিষ্ঠান সম্মিলিতভাবে পুঁজি বাজারে ৫০.২৮ বিলিয়ন মার্কিন ডলার বিনিয়োগ করে।
নিয়ন্ত্রণ
ঢাকা স্টক এক্সচেঞ্জ (ডি এস ই) “পাবলিক লিমিটেড কোম্পানি” হিসাবে নিবন্ধিত। ঢাকা স্টক এক্সচেঞ্জ “আর্টিকেলস অফ রুলস এন্ড রেগুলেশন্স এন্ড বাই-লজ”, “সিকিউরিটিজ এবং এক্সচেঞ্জ অধ্যাদেশ ১৯৬৯”, “কোম্পানীজ আইন ১৯৯৪” এবং “সিকিউরিটিজ এবং এক্সচেঞ্জ কমিশন আইন ১৯৯৩” দ্বারা শাসিত হয়ে থাকে।
চা বাগান
শব্দটি কখনও কখনও একটি ভেষজ বাগানের জন্য ব্যবহৃত হতে পারে যেখানে ক্যামোমাইল, বি বাম, পেপারমিন্ট, লেবু বাম এবং ল্যাভেন্ডার চা হিসাবে পান হয়।
ইতিহাস
২,০০০ বছর আগে চীনে চা চাষের উদ্ভব হয়েছিল বলে মনে করা হয় এবং ধীরে ধীরে বিশ্বের অন্যান্য অংশে ছড়িয়ে পড়ে। ১৯ শতকে, ইউরোপ এবং উত্তর আমেরিকায় চায়ের ক্রমবর্ধমান চাহিদা মেটাতে ভারত, শ্রীলঙ্কা এবং কেনিয়ার মতো দেশে চা বাগান স্থাপন করা হয়েছিল। বর্তমানে চা বাগান অনেক দেশের জন্য কর্মসংস্থান ও রাজস্বের একটি গুরুত্বপূর্ণ উৎস।
প্রকারভেদ
উত্পাদিত চায়ের ধরন, বাগানের উচ্চতা এবং ব্যবহৃত উৎপাদন পদ্ধতির উপর ভিত্তি করে চা বাগানগুলিকে শ্রেণিবদ্ধ করা যেতে পারে। কিছু সাধারণ ধরনের চা বাগানের মধ্যে রয়েছে:
ব্ল্যাক টি গার্ডেন: এই বাগানগুলি ব্ল্যাক টি উৎপন্ন করে, যা বিশ্বের সবচেয়ে বেশি ব্যবহৃত চা।
উচ্চ উচ্চতা চা বাগান: এই বাগানগুলি উচ্চ উচ্চতায় অবস্থিত, সাধারণত ৪,০০০ ফুট উপরে এবং একটি অনন্য স্বাদ এবং সুগন্ধযুক্ত চা উত্পাদন করে।
জৈব চা বাগান: এই বাগানগুলি শুধুমাত্র প্রাকৃতিক চাষ পদ্ধতি ব্যবহার করে এবং কোন সিন্থেটিক সার বা কীটনাশক ব্যবহার করে না।
চাষ
চা বাগানের সফল চাষের জন্য নির্দিষ্ট পরিবেশগত অবস্থার প্রয়োজন হয়। চা চাষের জন্য আদর্শ জলবায়ু হল উষ্ণ তাপমাত্রা, প্রচুর বৃষ্টিপাত এবং সুনিষ্কাশিত মাটি। চা গাছের জন্য একটি নির্দিষ্ট পরিমাণ সূর্যালোক এবং বৃষ্টিপাতের প্রয়োজন হয়, যা চা উৎপাদনের ধরণের উপর নির্ভর করে পরিবর্তিত হয়। চাষ প্রক্রিয়ার মধ্যে চা ঝোপের নিয়মিত ছাঁটাইও জড়িত থাকে যাতে সুস্থ বৃদ্ধি এবং চা পাতার গুণমান উন্নত হয়।
শ্রম
চা বাগানের শ্রমে সাধারণত একটি বৃহৎ জনবল জড়িত থাকে, যার মধ্যে রয়েছে দক্ষ শ্রমিক যারা চা ঝোপ ছাঁটাই এবং ফসল কাটার জন্য দায়ী এবং কারখানার শ্রমিকরা যারা চা পাতা প্রক্রিয়াজাত করে। অনেক দেশে, চা বাগানের শ্রম অভিবাসী শ্রমিকদের দ্বারা করা হয় যারা ফসল কাটার মৌসুমে গ্রামাঞ্চল থেকে চা বাগানে কাজ করার জন্য ভ্রমণ করে।
পরিবেশগত প্রভাব
চা বাগানগুলি পরিবেশের উপর উল্লেখযোগ্য প্রভাব ফেলতে পারে, বিশেষ করে যদি সেগুলি টেকসইভাবে পরিচালিত না হয়। চা বাগানের সাথে সম্পর্কিত কিছু সাধারণ পরিবেশগত সমস্যাগুলির মধ্যে রয়েছে বন উজাড়, মাটির ক্ষয় এবং কৃত্রিম সার এবং কীটনাশক ব্যবহার। অনেক চা বাগান এখন তাদের পরিবেশগত প্রভাব কমানোর জন্য টেকসই চাষাবাদ পদ্ধতি গ্রহণ করছে, যেমন জৈব চাষ এবং পুনর্বনায়ন।
আবদুল মালেক (সচিব)
আব্দুল মালেক একজন বাংলাদেশি সাবেক সরকারি কর্মকর্তা যিনি তথ্যসচিবের দায়িত্ব পালন করেছেন। তিনি বাংলাদেশের পটুয়াখালী জেলায় জন্মগ্রহণ করেন। এরপূর্বে তিনি স্থানীয় সরকার বিভাগের সচিব হিসেবে কর্মরত ছিলেন।
কর্মজীবন
মালেক ১৯৮৬ সালে সরকারের সহকারী কমিশনার পদে যোগদানের মাধ্যমে কর্মজীবন শুরু করেন। তিনি বাংলাদেশের একাধিক জেলা ও উপজেলা পর্যায়ের বিভিন্ন পদে দায়িত্ব পালন করেন। এরমধ্যে রয়েছে বগুড়া, সিরাজগঞ্জ, রাজশাহী, জামালপুর, ময়মনসিংহ, রংপুর, মাগুরা ও খুলনা জেলা।
মালেক কুমিল্লার জেলা প্রশাসক হিসেবে দায়িত্ব পালন করেন। এ ছাড়া জনপ্রশাসন মন্ত্রণালয়, বস্ত্র ও পাট মন্ত্রণালয়, দুর্নীতি দমন ব্যুরো, শ্রম ও কর্মসংস্থান মন্ত্রণালয় এবং ভূমি মন্ত্রণালয়ে বিভিন্ন পদে দায়িত্ব পালন করেন।
এছাড়া স্থানীয় সরকার বিভাগের যুগ্ম-সচিব এবং অতিরিক্ত সচিব হিসাবে দায়িত্ব পালন প্রধানমন্ত্রীর একান্ত সচিব-১ পদে দায়িত্ব পালন করেছেন। তথ্য মন্ত্রণালয়ে যোগদানের পূর্বে তিনি স্থানীয় সরকার বিভাগের সচিব পদে কর্মরত ছিলেন।
সংগঠন-সংস্থা
আবদুল মালেক বাংলাদেশ এ্যাডমিনিস্ট্রেটিভ সার্ভিস এসোসিয়েশনের সভাপতি, বাংলাদেশ ব্যাডমিন্টন ফেডারেশনের বর্তমান সভাপতি, বরিশাল বিশ্ববিদ্যালয়, পটুয়াখালী বিজ্ঞান ও প্রযুক্তি বিশ্ববিদ্যালয়ের সিন্ডিকেট সদস্য এবং জাতীয় বিশ্ববিদ্যালয়ের সিনেট সদস্য হিসেবে দায়িত্ব পালন করেছেন।
দ্য ম্যান হু নিউ ইনফিনিটি
চলচ্চিত্রটিতে ব্রিটিশ অভিনেতা দেব পটেল শ্রীনিবাস রামানুজনের ভূমিকায় অভিনয় করেছেন যিনি বাস্তব জীবনে ছিলেন একজন প্রকৃত গণিতজ্ঞ,তিনি ভারতের মাদ্রাজে বেড়ে ওঠার পর লন্ডনের কেমব্রিজ বিশ্ববিদ্যালয়ে ভর্তি হন,তখন ছিল দ্বিতীয় বিশ্বযুদ্ধের সময়। সেখানে তাঁর অধ্যাপক জি.এইচ.হার্ডির পরামর্শে গণিতে খুব অগ্রগামী হন।
চলচ্চিত্রটির নির্মাণ শুরু হয় ২০১৪ সালের আগস্ট মাসে কেমব্রিজের ট্রিনিটি কলেজে । ২০১৫ সালের টরন্টো আন্তর্জাতিক চলচ্চিত্র উৎসবে মুভিটি আড়ম্বরপূর্ণ আয়োজনে ওয়ার্ল্ড প্রিমিয়ার সম্পন্ন হয়। এবং এটিকে ২০১৫ সালের জুরিখ চলচ্চিত্র উৎসবে উদ্বোধনী আয়োজন হিসেবে নির্বাচিত করা হয়। চলচ্চিত্রটি অন্যান্য চলচ্চিত্র উৎসব যেমন সিঙ্গাপুর আন্তর্জাতিক চলচ্চিত্র উৎসব ও  দুবাই আন্তর্জাতিক চলচ্চিত্র উৎসবেও অভিনীত হয়েছিল।
পটভূমি
বিংশ শতাব্দীর শুরুতে, শ্রীনিবাস রামানুজন নামে এক যুবক দারিদ্রপূর্ণ ভারতের মাদ্রাজ শহরে একজন সংগ্রামী নাগরিক হিসেবে সামান্য চাকরিতে কাজ করেন। কাজ করার সময়, তার নিয়োগকর্তারা লক্ষ্য করেন যে গণিতে তাঁর ব্যতিক্রমী দক্ষতা রয়েছে এবং তারা তাকে প্রাথমিক অ্যাকাউন্টিংয়ের কাজে ব্যবহার করতে শুরু করে। কলেজের শিক্ষিত চাকুরিজীবীদেরও কাছে এটি সমানভাবে স্পষ্ট হয়ে গেল যে রামানুজনের গাণিতিক অন্তর্দৃষ্টি অনেক উচ্চমানের ও তারা তাকে যে সাধারণ অ্যাকাউন্টিংয়ের কাজগুলিতে ব্যবহার করছে তা তার কাছে নগণ্য ও শীঘ্রই গণিত সম্পর্কে তার ব্যক্তিগত লেখাগুলি সাধারণ গণিতাগ্রহীদের কাছে উপলব্ধ করার জন্য ও বিশ্ববিদ্যালয়গুলির অধ্যাপকদের সাথে তার যোগাযোগ করার জন্য তারা তাকে উৎসাহিত করে। এরকমই একটি চিঠি,কেমব্রিজ বিশ্ববিদ্যালয়ের একজন বিখ্যাত গণিতবিদ জি.এইচ.হার্ডির কাছে পাঠানো হয় ও তিনি রামানুজন সম্পর্কে বিশেষ আগ্রহী হতে শুরু করেন।
শ্রমসাধ্য গবেষণা সম্পাদন এবং প্রথম প্রকাশনা প্রকাশের সময়ই রামানুজন তার বিবাহ সম্পন্ন করেন। হার্ডি শীঘ্রই একটি সম্ভাব্য তাত্ত্বিক গণিতবিদ হিসাবে তার সাহস পরীক্ষা করার জন্য রামানুজনকে কেমব্রিজে আমন্ত্রণ জানান।  রামানুজন এমন সুযোগ দেখে অভিভূত হয়ে হার্ডির আমন্ত্রণে যাওয়ার সিদ্ধান্ত নেন, যদিও এর জন্য তাকে অবশ্যই তার স্ত্রীকে অনিশ্চিত সময়ের জন্য রেখে যেতে হত।  তিনি তার স্ত্রীকে চিঠিপত্রের মাধ্যমে কথাবার্তার প্রতিশ্রুতি দেন।
তাঁর স্ত্রী অনেক সময় অতিবাহিত হওয়ার পর অবাক হয়ে বলেছিলেন যে কেন তিনি রামানুজনের কাছ থেকে কোনো চিঠি পাচ্ছেন না এবং অবশেষে জানতে পারলেন যে তার মা তাঁর চিঠিগুলি আটকাচ্ছেন। ইংল্যান্ডে থাকাকালীন হার্ডি রামনুজনকে বিশ্ববিদ্যালয় কর্তৃক ট্রিনিটি কলেজের ফেলোশিপের জন্য মনোনীত করেন ও তার ব্যতিক্রমী গাণিতিক দক্ষতা সম্পূর্ণরূপে বিশ্ববিদ্যালয় কর্তৃক স্বীকৃত  করানোর জন্য বিশেষ প্রচেষ্টা করেন। প্রথমদিকে, হার্ডি কলেজের রাজনীতি এবং সেই সময়ে পুনরাবৃত্ত বর্ণগত কুসংস্কার সম্পর্কিত কারণে ব্যর্থ হন।  কলেজের মূল সদস্যদের সমর্থন পেয়ে হার্ডি আবারও রামানুজনকে ফেলোশিপের জন্য মনোনীত করেন ও এর পর রামানুজন রয়েল সোসাইটির ফেলো এবং তারপরে ট্রিনিটি কলেজের ফেলো হিসাবে স্বীকৃত হন। এর কিছু দিন পর রামানুজন অবশেষে ভারতে তাঁর পরিবারের সাথে পুনরায় মিলিত হলেন, যদিও তার ক্ষয়িষ্ণু স্বাস্থ্য, যা ইংল্যান্ডে অস্বাস্থ্যকর আবাসন এবং শীতের আবহাওয়ায় ভুগে হয়েছিল, চূড়ান্তভাবে তার ক্ষতি করে এবং আন্তর্জাতিক মেধার গণিতবিদ হিসাবে স্বীকৃতি ও গুরুত্ব পাওয়ার পরে খুব শীঘ্রই তার অকাল মৃত্যু হয়।
শ্রেষ্ঠাংশে
যেখানে জেরেমি আয়রন্সের বয়স, দেব পটেলের চাইতে ৪০ বছর বেশি, সেখানে হার্ডির বয়স রামানুজনের থেকে মাত্র ১০ বছর বেশি ছিল।
প্রধান চরিত্র
২০১২ সালের জানুয়ারিতে,এই চলচ্চিত্রে তামিল অভিনেতা আর.মাধবনকে প্রধান ভূমিকায় অভিনয়ের জন্য নির্বাচিত করা হয়েছিল। কিন্তু চলচ্চিত্র-নির্মাতারা অবশেষে সিদ্ধান্ত নেন যে রামানুজনের ভূমিকায় অভিনয় করার জন্য তাদের একজন আন্তর্জাতিক অভিনেতা প্রয়োজন
সমাদর
ফিল্ম রিভিউ অ্যাগ্রিগেটর রোটেন টমেটোস রিপোর্ট দিয়েছে যে ৬২% সমালোচক ফিল্মটিকে একটি ইতিবাচক রেটিং দিয়েছেন, যার গড় হল ১০ এর মধ্যে ৬.১। সমালোচকদের ঐকমতে লেখা আছে: "দ্য ম্যান হু ইনফিনিটি '' সত্যিকার অর্থে তার ন্যায়বিচার সম্পাদন করতে পারে না, তবে দেব পটেল (শ্রীনিবাস রামানুজন) এবং জেরেমি আয়রন্স (জি এইচ হার্ডি  ) কেবলমাত্র বায়োপিক সূত্রের বাইরে শেষের ফলাফলটি উন্নত করেছেন।"
চলচ্চিত্রের ওয়ার্ল্ড প্রিমিয়ারের পরে অ্যালান হান্টার স্ক্রিন ডেইলি তে রামানুজনের ইংরাজী পরামর্শদাতা ও বন্ধুর স্মৃতি অনুসরণ করে একটি "সুদৃঢ় আন্তরিক প্রযোজনা" হিসাবে ছবিটি পেয়েছে ... ছবিটি এমন একটি ভাল কথা বলেছে গল্পটি যে এটি প্রতিরোধ করা শক্ত। গল্পে গণিত মূল ভূমিকা পালন করে, তবে পুরোপুরি অ্যাক্সেসযোগ্য এমন একটি উপায়ে দর্শককে রামানুজন যে অগ্রগতি করেছিলেন এবং তা তাঁর মৃত্যুর প্রায় এক শতাব্দী পরে কেন তার উত্তরাধিকার এতটা গুরুত্বপূর্ণ থেকে যায় তা বোঝার সুযোগ দেয়। "দেবোরা ইয়ং ইন(হলিউড রিপোর্টার) ছবিটি "সম্মানজনক তবে সমস্ত প্রচলিত বায়োপিকের মতনই" বলে মনে করেছেন।
গণিতবিদ কেন ওনো এবং মনজুল ভরগভা চলচ্চিত্রটিতে সহযোগিতা করেছিলেন, যা গণিতবিদ এবং বিজ্ঞানীদের দ্বারা গণিতবিদদের সঠিক গণিত এবং খাঁটি চিত্রের জন্য প্রশংসিত হয়েছে।আমেরিকান ম্যাথমেটিকাল সোসাইটি এর প্রাক্তন রাষ্ট্রপতি, জর্জ ই অ্যান্ড্রুজ, রামানুজন এবং হার্ডির মধ্যে গভীর সম্পর্কের চলমান চিত্রের জন্য এই চলচ্চিত্রটির প্রশংসা করেছেন। লন্ডন ম্যাথমেটিকাল সোসাইটি ঘোষণা দিয়েছিল যে চলচ্চিত্রটি প্রায় প্রতিটি উপায়ে "আউটশাইনস" 'গুড উইল হান্টিং' 'আউটসাইন করে। 'প্রকৃতি  'র জন্য ছবিটি পর্যালোচনা করে অ্যান্ড্রু রবিনসন লিখেছেন যে "চলচ্চিত্রটি তৈরি করতে দশ বছরেরও বেশি সময় লেগেছে। এটি অপেক্ষা করার মতো।"
মুক্তি
মিস্টার স্মিথ এন্টারটেইনমেন্ট, চলচ্চিত্রটির আন্তর্জাতিক ব্যবসার দায়িত্ব পালন করে। ২০১৬ সালের ৮ এপ্রিল,ওয়ার্নার ব্রসের দ্বারা যুক্তরাজ্যে চলচ্চিত্রটি মুক্তি পায় এবং ২০১৬ সালের ২৯ এপ্রিল,আই.এফ.সি. চলচ্চিত্রের (আমেরিকার একটি চলচ্চিত্র সংস্থা) দ্বারা সিনেমাটি মার্কিন যুক্তরাষ্ট্রে মুক্তি পায়।
বাবুঘাট
thumb|বাবুঘাট প্যাভিলিয়ন, স্ট্র্যান্ড রোড, কলকাতা বাবুঘাট হল কলকাতা শহরে হুগলি নদীর তীরে অবস্থিত একটি ঐতিহাসিক ঘাট। এটি স্ট্র্যান্ড রোডে অবস্থিত।
ঘাটটি ঔপনিবেশিক স্থাপত্যরীতি অনুসারে নির্মিত। এর প্যাভিলিয়নটি বিশালাকার থাম-বিশিষ্ট ডোরিক-গ্রিক শৈলীর। ঘাটটির সম্পূর্ণ নাম বাবু রাজচন্দ্র দাস ঘাট। এটি কলকাতার জানবাজার এলাকার জমিদার রাজচন্দ্র দাসের নামে নামাঙ্কিত। রাজচন্দ্র দাস ছিলেন রানি রাসমণির স্বামী। রানি রাসমণি ১৮৩০ সালে স্বামীর স্মৃতিরক্ষার্থে এই ঘাট তৈরি করান। এটি কলকাতার দ্বিতীয় প্রাচীনতম ঘাট।
বর্তমানে প্যাভিলিয়নটি হিন্দু পুরোহিত ও হকারদের বসারজায়গা। ঘাটের পুরনো ঔপনিবেশিক কাঠামোটি এখন ভগ্নপ্রায়। মেয়েদের স্নানের জন্য ঘাটের যে অংশটি নির্মিত হয়েছিল, সেটি এখন আস্তাকুঁড়। যদিও ঘাটে সারাদিনই অনেক মানুষ স্নান করেন। এখানে পূজাপার্বনও হয়ে থাকে। দুর্গাপূজার সময় বিভিন্ন অনুষ্ঠান পালনের জন্য এই ঘাটে মানুষের ভিড় জমে। বিভিন্ন পূজার পর প্রতিমা বিসর্জনের জন্যও এই ঘাট ব্যবহৃত হয়।
হাওড়া স্টেশন ও হাওড়া শহরের অন্যান্য শহরে যাবার জন্য বাবুঘাটের লঞ্চ ঘাটটি ব্যবহৃত হয়। এখান থেকে নিয়মিত ফেরি পরিষেবা দেওয়া হয়। এই পরিষেবার দায়িত্বে আছে আন্তর্দেশীয় জলপথ কর্পোরেশন। বাবুঘাট থেকে হাওড়া, চাঁদপাল ঘাট, তেলকল ঘাট ও বালিতে লঞ্চ যায়।
ঘাটের বাইরে একটি বাস টার্মিনাস আছে। এটি কলকাতার একটি অন্যতম প্রধান বাস টার্মিনাস। এই টার্মিনাস থেকে বিহার, ঝাড়খণ্ড, ওড়িশা এবং পশ্চিমবঙ্গের অন্যান্য শহরে যাবার বাস ছাড়ে। নিকটস্থ আরেকটি বাস টার্মিনাস থেকে কলকাতার অন্যান্য অঞ্চলে যাবার বাস ছাড়ে। বাবুঘাট কলকাতার প্রধান ব্যবসাকেন্দ্র বড়বাজারের কাছেই অবস্থিত বলে এই বাস স্ট্যান্ডটি খুবই গুরুত্বপূর্ণ একটি বাসস্ট্যান্ড।
চক্ররেলের ইডেন গার্ডেনস রেলওয়ে স্টেশনটি বাবুঘাট-সংলগ্ন।
ইডেন গার্ডেনস, নেতাজি ইন্ডোর স্টেডিয়াম, পশ্চিমবঙ্গ বিধানসভা, ক্যালকাটা সুইমিং ক্লাব, কলকাতা হাইকোর্ট, মহাকরণ, প্রিন্সেপ ঘাট ও মিলেনিয়াম পার্ক এই ঘাটের কাছেই অবস্থিত।
উপেন্দ্রকিশোর রায়চৌধুরী
উপেন্দ্রকিশোর রায় চৌধুরী (১২ই মে, ১৮৬৩ - ২০শে ডিসেম্বর, ১৯১৫) বিখ্যাত বাঙালি শিশুসাহিত্যিক, বাংলা ছাপাখানার অগ্রপথিক। তিনি একাধারে লেখক চিত্রকর, প্রকাশক, শখের জ্যোতির্বিদ, বেহালাবাদক ও সুরকার ছিলেন।সন্দেশ পত্রিকা তিনিই শুরু করেন যা পরে তার পুত্র সুকুমার রায় ও পৌত্র সত্যজিৎ রায় সম্পাদনা করেন। গুপি-গাইন-বাঘা-বাইন, টুনটুনির বই ইত্যাদি তারই অমর সৃষ্টি।
পারিবারিক ইতিহাস
রায় পরিবারের ইতিহাস থেকে জানা যায় তাঁদের পূর্বপুরুষ শ্রী রামসুন্দর দেও (দেব) অধুনা পশ্চিমবঙ্গের নদিয়া জেলার চাকদহ গ্রামের বাসিন্দা ছিলেন৷ ভাগ্যাণ্বেষণে তিনি তার পৈতৃক নিবাস ছেড়ে পূর্ববঙ্গের শেরপুরে গমন করেন ৷ সেখানে শেরপুরের জমিদার বাড়িতে তার সাক্ষাৎ হয় যশোদলের জমিদার রাজা গুণীচন্দ্রের সাথে ৷ রাজা গুণীচন্দ্র রামসুন্দরের সুন্দর চেহারা ও তীক্ষ্ণ বুদ্ধি দেখে মুগ্ধ হন এবং রামসুন্দরকে তার সাথে তার জমিদারিতে নিয়ে যান ৷ যশোদলে জমিজমা, ঘরবাড়ি দিয়ে তিনি রামসুন্দরকে তার জামাতা বানান ৷ সেই থেকে রামসুন্দর যশোদলে বসবাস শুরু করেন ৷ তার বংশধররা সেখান থেকে সরে গিয়ে কিশোরগঞ্জ জেলার কটিয়াদি উপজেলায় মসূয়া গ্রামে বসবাস শুরু করেন৷
জন্ম ও পরিবার
উপেন্দ্রকিশোরের জন্ম ১২৭০ বঙ্গাব্দের ২৭ বৈশাখ (১৮৬৩ সালের ১২ মে) ময়মনসিংহ জেলার বর্তমান কিশোরগঞ্জ জেলার কটিয়াদি উপজেলার মসূয়া গ্রামে, যা অধুনা বাংলাদেশে অবস্থিত। তার পিতা কালিনাথ রায় ছিলেন সুদর্শন ও আরবি, ফারসি ও সংস্কৃতে সুপণ্ডিত।তার মায়ের নাম জয়তারা দেবী। তার ডাকনাম ছিল শ্যামসুন্দর মুন্সী। উপেন্দ্রকিশোর শ্যামসুন্দরের আটটি সন্তানের মধ্যে তৃতীয় পুত্রসন্তান। তার পৈতৃক নাম ছিল কামদারঞ্জন রায়। পাঁচ বছরেরও কম বয়সে তার পিতার অপুত্রক আত্মীয় জমিদার হরিকিশোর রায়চৌধুরী তাকে দত্তক নেন ও নতুন নাম দেন উপেন্দ্রকিশোর রায়চৌধুরী।
উপেন্দ্রকিশোর রায়চৌধুরী বাংলা সাহিত্য জগতের অত্যন্ত জনপ্রিয় একটি নাম। সাহিত্যিক সুকুমার রায়ের পিতা এবং চলচ্চিত্র নির্মাতা সত্যজিৎ রায়ের ঠাকুরদা ছিলেন উপেন্দ্রকিশোর রায়চৌধুরী। যদিও নবাব সিরাজ উদ দৌলার বংশধরদের সঙ্গে বাংলার বিখ্যাত রায় পরিবারের কোনও যোগাযোগ নেই।
শিক্ষা জীবন
মেধাবী ছাত্র বলে পড়াশোনায় ভাল ফল করলেও ছোটোবেলা থেকেই উপেন্দ্রকিশোরের পড়াশোনার থেকে বেশি অনুরাগ ছিল বাঁশী, বেহালা ও সঙ্গীতের প্রতি। ময়মনসিংহ জিলা স্কুল থেকে উপেন্দ্রকিশোর প্রবেশিকা পরীক্ষা উত্তীর্ণ হয়ে বৃত্তি পান। তারপর কলকাতায় এসে ভর্তি হন প্রেসিডেন্সী কলেজে। এরপর তিনি ছাপাখানা প্রতিষ্ঠা করেন।
সাহিত্য জীবন
একুশ বছর বয়সে বিএ পাস করে ছবি আঁকা শিখতে আরম্ভ করেন উপেন্দ্রকিশোর। এই সময় তিনি ব্রাহ্ম সমাজের সদস্য হওয়ায় তার অনেক আত্মীয়ের সঙ্গে মনোমালিন্য ঘটে। ছাত্র থাকাকালীনই তিনি ছোটোদের জন্যে লিখতে আরম্ভ করেন। সেই সময়কার সখা, সাথী, মুকুল ও জোড়াসাঁকো ঠাকুরবাড়ি থেকে প্রকাশিত বালক নামে মাসিক পত্রিকাগুলিতে তার লেখা প্রকাশ হতে শুরু হয়। প্রথমদিকের (যেমন সখা, ১৮৮৩) প্রকাশিত লেখাগুলি ছিল জীববিজ্ঞান বিষয়ক প্রবন্ধ। তার পরে চিত্র অলঙ্করণযুক্ত গল্প প্রকাশিত হতে আরম্ভ হয়।
১৮৮৬ সালে ২৩ বছরের উপেন্দ্রকিশোরের সঙ্গে বিশিষ্ট সমাজ সংস্কারক ব্রাহ্মসমাজের দ্বারকানাথ গঙ্গোপাধ্যায়ের প্রথম পক্ষের কন্যা বিধুমুখীর বিবাহ হয়, এবং তখনকার কলকাতার কর্নওয়ালিস স্ট্রীটের ব্রাহ্ম সমাজের মন্দিরের বিপরীতে লাহাদের বাড়ির দোতলায় কয়েকটি ঘর ভাড়া নিয়ে উপেন্দ্রকিশোরেরর সংসার জীবন শুরু হয়। উপেন্দ্রকিশোরের তিন ছেলে ও তিন মেয়ে। ছেলেরা হলেন সুকুমার, সুবিনয় ও সুবিমল, এবং মেয়েরা হলেন সুখলতা, পুণ্যলতা ও শান্তিলতা। প্রত্যেকেই শিশু সাহিত্যে অবদান রেখেছেন। জ্যেষ্ঠা কন্যা সুখলতা রায় ও জ্যেষ্ঠ পুত্র সুকুমার রায় উল্লেখযোগ্য।
যোগীন্দ্রনাথ সরকারের সিটি বুক সোসাইটি থেকে তার প্রথম বই "ছেলেদের রামায়ণ" প্রকাশিত হয়। এই বইটি সমাজে অতি আদরের সঙ্গে সমাদৃত হলেও মুদ্রণ সম্বন্ধে অতৃপ্ত উপেন্দ্রকিশোর ১৮৮৫ সালে বিদেশ থেকে তখনকার দিনের আধুনিকতম মুদ্রণযন্ত্রাংশাদি নিজের খরচায় আমদানি করেন, এবং ৭ নম্বর শিবনারায়ণ দাস লেনে নতুন ভাড়াবাড়ি নিয়ে ইউ রায় অ্যান্ড সন্স নামে নতুন ছাপাখানা খোলেন। এখানের একটি কামরায় তিনি নিজের আঁকার স্টুডিও খোলেন এবং সেখানে হাফটোন ব্লক প্রিন্টিং নিয়ে অনেক পরীক্ষা নিরিক্ষা করেন। ১৯১১ সালে তিনি বড় ছেলে সুকুমারকে বিলাতে পাঠান ফোটোগ্রাফী ও মুদ্রণ সম্বন্ধে উচ্চশিক্ষা লাভ করার জন্যে।
মৃত্যু
১৯১৫ সালের ২০শে ডিসেম্বর মাত্র বাহান্ন বছর বয়সে উপেন্দ্রকিশোর রায়চৌধুরি পরলোক গমন করেন।
মাহবুবনগর লোকসভা কেন্দ্র
মাহবুবনগর লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,১৮,৬৬৮ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার মাহবুবনগর এবং রঙ্গারেড্ডি জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
মাহবুবনগর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন ভারতীয় জাতীয় কংগ্রেসের শ্রী কে জনার্দন রেড্ডি৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী জানমপল্লী রামেশ্বর রাও৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্র সমিতির শ্রী এ পি জিতেন্দর রেড্ডি৷
বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের প্রতিটি বিধানসভা কেন্দ্র অসংরক্ষিত আসন।
জামে মসজিদ (হংকং)
জামিয়া মসজিদ (, বা শেলি স্ট্রিট মসজিদ, 回教清真禮拜總堂 নামেও পরিচিত) চীনের হংকংয়ের মিড-লেভেলসে অবস্থিত একটি মসজিদ। পার্শ্ববর্তী সড়কগুলো মসজিদ সড়ক এবং মসজিদের সংযোগস্থলটির নামকরণও  মসজিদটি নামে করা হয়েছে। মুফতি আবদুল জামান এই মসজিদের প্রধান ইমাম এবং তিনিই রমজান মাসের তারাবীহ ও নামাজের ইমামতি করেন।
ইতিহাস
১৮৯০ সালে ব্রিটিশ হংকং সরকার কর্তৃক ইজারা দেওয়া এক টুকরো জমির উপর মসজিদটি নির্মাণ করা হয়। ১৮৫০ সালের ২৩ ডিসেম্বর জমিটির চুক্তি অনুমোদিত হয়। প্রাথমিকভাবে, মসজিদটির নাম রাখা হয় মোহামেডান মসজিদ । ১৯১৫ সালে মসজিদ ভবনটির সম্প্রসারণ করা হয় ফলে মসজিদ ভবনটি আরও বড় হয়। দ্বিতীয় বিশ্বযুদ্ধের পরে, মসজিদটিকে জামিয়া মসজিদ নামকরণ করা হয়। এটি লাস্কার মন্দির নামেও পরিচিত।
সংরক্ষণ
২০১০ সালের মে মাসে হংকং সরকার মসজিদের ভবনটিকে গ্রেড ওয়ান ভবন হিসেবে মর্যাদা দেয় সরকার "ভবনটি গুরুত্বপূর্ণ, এটিকে রক্ষার জন্য সর্বাত্মক প্রচেষ্টা করা উচিত।"
নব নালন্দা হাইস্কুল
নব নালন্দা হাইস্কুল একটি শিক্ষাপ্রতিষ্ঠান যেটি দক্ষিণ কলকাতায় অবস্থিত। এই বিদ্যালয়টির  এর  পশ্চিমবঙ্গ মধ্য শিক্ষা পর্ষদ মাধ্যমিক পরীক্ষা (১০ম ক্লাসের বোর্ড পরীক্ষা) এবং  পশ্চিমবঙ্গ উচ্চমাধ্যমিক শিক্ষা সংসদ উচ্চ মাধ্যমিক পরীক্ষা (১২তম ক্লাসের বোর্ড পরীক্ষা)র জন্য অধিভুক্ত। এটি ভারতী মিত্র ও আর্য মিত্র ১ ফেব্রুয়ারি, ১৯৬৮ প্রতিষ্ঠা করেছিলেন।
নিরীক্ষণ
নব নালন্দা উন্নত শ্রেণিকক্ষ সুবিধা সহ একটি নামী সমবায় স্কুল।  বিদ্যালয়ের শাখার সংখ্যা বেশ বড় হওয়ায় এটি পূর্বে নব নালন্দা গ্রুপ অফ স্কুল নামে পরিচিত ছিল।
শাখা
সম্প্রতি, স্কুলের অধ্যক্ষ শ্রী অরিজিৎ মিত্র নালন্দা ভবন নামে একটি নতুন বিল্ডিং প্রতিষ্ঠা করেছেন যা ২৫, সাদার্ণ এভিনিউতে পুরানো এবং প্রথমটির পুনর্গঠন। ভবনটি ৭ থেকে ১০ ক্লাস নিয়ে গঠিত। প্রাক-নার্সারি, নার্সারি এবং প্রাথমিকের জন্য ক্লাস তিনটি ভিন্ন শাখায় অনুষ্ঠিত হয়, যা সবাই উপস্থিত রয়েছে লেক গার্ডেনে। উচ্চমাধ্যমিক বিভাগ ৫৫, পূর্ণ দাস রোডে অবস্থিত। শান্তিনিকেতনেও বিদ্যালয়ের একটি শাখা রয়েছে।